Paneta preuzeo dužnost sekretara za odbranu
Dosadašnji direktor Centralne obaveštajne agencije zameniće na novom položaju Roberta Gejtsa koji se penzionisao 
Novinar Glasa Amerike Meredit Bjuel pripremio je prilog o karijeri Liona Panete i izazovima sa kojima će se suočiti na novom položaju. Sjedinjene Države su angažovane u ratnim sukobima gotovo čitavu deceniju i američka dobrovoljačka armija je prilično iscrpljena borbama. Više od 1.500 vojnika poginulo je u Avganistanu, dok rat u toj zemlji postaje sve nepopularniji u američkoj javnosti. I, dok trećina američkih snaga u Avganistanu treba da bude povučena do sredine sledeće godine novi sekretar za odbranu Lion Paneta izjavio je nedavno da tamo treba obaviti još dosta posla: Trevis Šarp je vojni analitičar u Centru za novu američku bezbednost. On kaže da je povlačenje iz Avganistana značajno pitanje sa kojim će se Paneta suočiti: Paneta dolazi na položaj u Pentagonu posle mandata na čelu Centralne obaveštajne agencije, gde je izmedju ostalog nadgledao operaciju u kojoj je ubijen lider al-Kaide Osama bin Laden. Paneta je takodje snažno podržavao napade bespilotnim letelicama na pripadnike al-Kaide i Talibana duž avganistansko-pakistanske granice: Medjutim, napadi bespilotnim letelicama su vrlo nepopularni u Pakistanu i vodjenje odnosa sa tom zemljom biće još jedan ključni test za novog sekretara za odbranu. Analitičar Trevis Šarp smatra da će Paneta imati ulogu posrednika izmedju Sjedinjenih Država i Pakistana: Paneta je bivši demokratski kongresmen sa bogatim iskustvom u domenu budžetskih pitanja. On je bio predsedavajući odbora za Budžet Predstavničkog doma, a bio je i na čelu kancelarije za budžet u administraciji predsednika Bila Klintona. Viši strateški analitičar u institutu „Amerikan Enterprajz“, Geri Šmit, smatra da će najveći izazov za Panetu biti sprovodjenje smanjenja u ogromnom budžetu Pentagona: Predsednik Obama predložio je smanjenje od 400 milijardi dolara u vojnom budžetu u narednih 12 godina. To će predstavljati značajnu promenu u odnosu na veće bojne budžete posle terorističkih napada na Sjedinjene Države 11. septembra 2001. Paneta je svestan da je vreme neograničenih vojnih budžeta prošlo: Medjutim Sjedinjene Države imaju veliki budžetski deficit, a rat u Avganistanu košta 10 milijardi dolara mesečno. Analitičar Geri Šmit kaže da će povlačenje snaga iz dva oružana konflikta svakako dovesti do smanjenje troškova: Paneta je sin italijanskih imigranata i služio je kao armijski poručnik 1960-ih godina. On i supruga Silvija vlasnici su porodične farme u Karmel Veliju u Kaliforniji.